Μήνυμα του Διευθυντή Δευτεροβάθμιας Εκπαίδευσης

Με την ευκαιρία της απόφασης τοποθέτησης των νέων Διευθυντών σχολικών μονάδων Δ.Δ.Ε. Ηρακλείου, θέλω να ευχαριστήσω από καρδιάς για τη μέχρι τώρα αγαστή και αποτελεσματική συνεργασία τους συναδέλφους εκπαιδευτικούς που αποχωρούν από τη θέση του Διευθυντή και δεν αναλαμβάνουν ως Διευθυντές, σε αυτή τη φάση τουλάχιστον.

Εύχομαι καλή δύναμη σε αυτούς που συνεχίζουν σε θέση Διευθυντή και στους νέους συναδέλφους που θα αναλάβουν για πρώτη φορά καθήκοντα.

Είμαι βέβαιος ότι θα έχουμε μια καλή και δημιουργική συνεργασία με απώτερο στόχο την εύρυθμη λειτουργία των σχολικών μονάδων και τη μεγιστοποίηση της προσφοράς του εκπαιδευτικού αγαθού στους μαθητές μας.

Η Δ.Δ.Ε. Ηρακλείου και εγώ προσωπικά είμαστε και θα είμαστε καθημερινά στο πλευρό σας για να σας στηρίξουμε στο έργο σας.

Ο Διευθυντής Δ.Δ.Ε. Ηρακλείου

 Ιωάννης Καραγιαννίδης